**ERKÖLCSTAN**

**3. évfolyam**

9–10 éves koruk körül társas életük és mentális képességeik változását megalapozó jelentős biológiai átalakuláson mennek keresztül a gyerekek. Ez teszi képessé őket arra, hogy figyelmüket irányítsák, terveket készítsenek és *önmagukra is reflektáljanak*. E változások jó lehetőséget kínálnak a *testi és lelki egészségre* neveléshez, a *hazafias nevelés,* valamint a *családi életre nevelés* különféle témáinak feldolgozásához – a tanulási formákat pedig jól össze lehet hangolni az *anyanyelvi kommunikációs kompetencia* aktuális fejlesztési céljaival.

Ebben az életszakaszban erősödik meg a gyerekekben a szabályok elfogadásának belső késztetése, ami a közösségi szabályok megalkotásában és

betartásuk ellenőrzésében való részvétel gyakorlása révén jó kiindulási pontot ad az *állampolgárságra és demokráciára nevelés* megalapozásához.

Az írás-olvasás alapvető készségeinek elsajátítását követően ebben az időszakban már ráépülhet az alapkészségek bázisára a *digitális kompetenciafejlesztés* néhány eleme – elsősorban hangfelvételek, képek és videók készítése, illetve lejátszása, valamint képek szerkesztése és rövid szövegek alkotása számítógép segítségével – az erkölcstan óra tevékenységeihez kapcsolódóan.

Bár ebben az életszakaszban nő a szóbeliség súlya az önkifejezésben, a foglalkozások témakörei még mindig jó lehetőséget kínálnak az *esztétikai-*

*művészeti tudatosság és kifejezőképesség* fejlesztésére – immár kiegészülve a szöveges-dramatikus és bábjátékos formák alkalmazásával.

9–10 éves korban nagymértékben erősödik a gyerekek realitásérzéke, növekszik áttekintő, absztraháló, analizáló-szintetizáló képességük. Érzelmi életük is sokat változik. Megszűnik a kisgyerekkori „álomszerű” lét. Az *öntudatra* ébredést, a külső és a belső világ szétválását gyakran egyedüllétként élik át. Az ebből fakadó magányosság és feszültség feloldásában sokat segíthetnek nekik azok a szabad beszélgetések, amelyek az erkölcstan órák egyik legfontosabb munkaformájának tekinthetők. Bár a rajzolás-festés-mintázás még mindig sokak számára az önkifejezés kedves formája, az egyre összetettebbé váló érzések és gondolatok kifejezésére fokozatosan alkalmasabbá válik a beszéd. Fontos azonban hangsúlyozni, hogy az órai beszélgetések csak akkor lesznek valóban személyiségformáló hatásúak, ha légkörük feszültségmentes, mindenki számára elfogadó – és őszinteségének csupán a többiek tiszteletben tartása szab korlátot, ami hosszabb távon a kulturált vita szabályainak elsajátítását jelenti.

Ebben az életszakaszban a felnőtt minta követésének fokozatosan helyébe lép a *kortárs minta követése*, s egyre inkább a kortársak közül kerülnek ki azok, akikre a tanulók referencia személyként tekintenek. Ez nem csökkenti annak a fontosságát, hogy a pedagógusnak mindenkor hiteles erkölcsi modellt kell közvetítenie, viszont előtérbe hozza az órákon azokat a hétköznapi, irodalmi vagy filmbeli témákat, amelyek már nem a tündérmesékhez, hanem a tanulók reálisabb világához kapcsolódnak.

A gyerekek általában kilenc éves koruk táján kezdenek el kételkedni a korábban elsajátított normák, világképi elemek érvényességében, s fontos átalakuláson megy keresztül kritikai érzékük is. Így ebben a szakaszban már helye van az életkornak megfelelő *dilemmák* felvetésének, és az olyan jellegű értékelő beszélgetések kezdeményezésének, amelyekből később majd megszülethet a klasszikus erkölcsi dilemmavita.

Mivel analizáló-szintetizáló gondolkodásuk fejlődése révén a gyerekek egyre inkább képessé válnak a különböző viselkedési formák és hatásaik közötti kapcsolat felfedezésére, ekkor már teremthetők számukra olyan *valós vagy fiktív döntési helyzetek*, amelyekben a várható következményeket mérlegelve, lelkiismeretük szavára kell hallgatniuk.

**3. ÉVFOLYAM**

|  |  |  |
| --- | --- | --- |
| **Tematikai egység/Fejlesztési cél** | **Javasolt óraszám az 3.****évfolyamon** | **10%** |
| **1. Milyen** **vagyok,** **és****milyennek látnak mások?** | 10 | 1 |
| **2. Én** **és** **a** **társaim** **–****Társakkal és egyedül** | 12 | 1 |
| **3. Én** **és** **közvetlen****közösségeim – Az osztály és az iskola** | 11 | 1 |
|  | **33 óra** | **3** |
| összesen | **36 óra** |

|  |  |  |  |
| --- | --- | --- | --- |
| **Tematikai egység/Fejlesztési célok** | **1. Milyen vagyok, és milyennek látnak mások?** |  | **Órakeret 10 óra** |
| **Előzetes tudás** | Elemi szintű gyakorlat személyek jellemzésében. |

Az önismeret erősítése és az önelfogadás segítése. A fejlődés lehetőségeinek felismertetése.

Az önkontroll és a szociális magatartás kialakulásának támogatása.

A sajáton kívüli nézőpontok felvételének gyakoroltatása, értéket képviselő példaképek keresése.

**A tematikai egység nevelési- fejlesztési céljai**

|  |  |
| --- | --- |
| **Ismeretek / fejlesztési követelmények** | **Kapcsolódási pontok** |
| *Fejlődés*Milyen vagyok?Mi változott meg rajtam az iskolába lépésem óta és mi nem? Mitől változnak a tulajdonságaim? Miben fejlődtem? Milyen új tudásaim vannak?Miben vagyok ügyes, és miben kevésbé? | *Magyar nyelv és irodalom*: jellemzés készítése emberekről, vélemények összevetése.*Technika, életvitel és gyakorlat*: önismeret*Környezetismeret*:mitől látunk valakit szépnek, külső és belső tulajdonságok. |
| *Szokásaim*Hogyan szoktam játszani? Hogyan tanulok? Hogyan vigyázok az egészségemre?Milyen feladataim vannak otthon, a családban és az iskolában? Mivel és hogyan töltöm a szabad időmet?Szoktam-e segíteni a szüleimnek, a testvéreimnek és az osztálytársaimnak? Hogyan kérek és kitőlkapok én segítséget? |

*Kapcsolataim*

Milyen a kapcsolatom másokkal?

Mit szeretnek bennem családtagjaim? Milyennek látnak a tanáraim, a barátaim és ismerőseim? Ők mit szeretnek bennem és miért? Mit nem szeretnek és miért? Fontos-e, hogy mindenki szeresse az embert?

*Vizuális kultúra*:

emberábrázolás a művészetben; portré és karikatúra; emberi

gesztusok értelmezése és kifejezése;

a karakterábrázolás filmes eszközei; saját érzelmek felismerése és kifejezése mozgóképek és

hanganyagok segítségével.

*Érzelmeim*

Mit teszek, ha örülök, ha szomorú vagy dühös vagyok vagy félek?

Hogyan viselkedem, amikor önző vagyok?

Mit jelent önzetlennek lenni másokkal szemben?

|  |  |
| --- | --- |
| *Önismeret*Milyen külső és belső tulajdonságaim vannak?Milyen tulajdonságaimat szeretem a legjobban? Miért? Mit nem szeretek magamban és miért? Mi az, amin szeretnék változtatni? Hogyan tudnám ezt megtenni? |  |
| *Hősök és példaképek*Kik a kedvenc hőseim és miért? Kire szeretnék hasonlítani? Miben és miért? Mi leszek, ha nagy leszek? |

külső tulajdonság, belső tulajdonság, önismeret, szokás, érzelem, indulat, öröm, szomorúság, düh, önzés, önzetlenség, segítőkészség, példakép

**Kulcsfogalmak/ fogalmak**

|  |  |  |  |
| --- | --- | --- | --- |
| **Tematikai egység/Fejlesztési célok** | **2. Én és a társaim – Társakkal és egyedül** |  | **Órakeret 12 óra** |
| **Előzetes tudás** | Mások viselkedésének megfigyelése, motivációinak értelmezése.A testbeszéd alapelemeinek ismerete.Személyes tapasztalatok az osztályközösség működéséről. |
| **A tematikai egység nevelési- fejlesztési céljai** | A hatékony kommunikáció elemi feltételeinek tudatosítása.A baráti kapcsolatok létrehozásához, megtartásához és az esetleges konfliktusok kezeléséhez szükséges készségek fejlesztése.A mások kirekesztését elutasító szociális és erkölcsi érzékenység erősítése. |

|  |  |
| --- | --- |
| **Ismeretek / fejlesztési követelmények** | **Kapcsolódási pontok** |
| *Párbeszéd*Milyen helyzetekben lépünk kapcsolatba valakivel? Hogyan?Mi mindent tudunk jelezni egymásnak arcjátékkal, testtartással, gesztusokkal?Mikor beszélünk vagy beszélgetünk valakivel? Hogyan segít a megértésben a hanglejtés? Változik-e abeszédstílusom, ha nem a társaimmal, hanem felnőttekkel beszélgetek?Honnan tudom, hogy pontosan megértettem-e, amit a másik mondani akar? Mi mindent kell figyelembe vennem ahhoz, hogy a másik pontosan megértse, amit közölni akarok vele?Vannak-e a párbeszédnek szabályai? Mi segítheti, és mi gátolhatja a párbeszédet? | *Környezetismeret*:az emberi kommunikáció,beszéd, testbeszéd, arckifejezés, gesztusok, barátság, kommunikáció a barátok között*Magyar nyelv és irodalom:*figyelem a beszélgetőtársra*Vizuális kultúra*: |

|  |  |
| --- | --- |
| *Családi és baráti kapcsolatok*Mitől függ, hogy kikkel vagyok szívesen együtt? Kikkel tudom megosztani örömeimet és bánataimat?Kinek mondhatom el a titkaimat? Mennyire vagyok bizalmas családtagjaimmal?Kit nevezhetek a barátomnak? Mit tesz, és mit nem tesz egy igazi barát? Mi mindent tennék meg a barátomért? Mit tegyek, ha a barátom olyasmit csinál, amivel én nem értek egyet? | médiaszövegek értelmezése és létrehozása a közvetlen és az online kommunikáció összehasonlítása |

|  |  |
| --- | --- |
| *Hasonlóság és különbség*Miben hasonlítunk és különbözünk a barátaimmal? Mi a jó és fontos nekem? Mi a jó és fontos másoknak?Miért szoktam haragudni? Miért haragszanak mások rám? Mi történik ilyenkor? Szoktam-e veszekedni vagy verekedni? Hogyan alakulnak ki ilyen helyzetek?Ki szoktunk-e békülni azzal, akivel vitánk volt? Hogyan lehet egy összeveszés után kibékülni? Hogyan lehet elérni, hogy a béke tartós legyen?Hogyan lehetne megelőzni, elkerülni a konfliktusokat? Hogyan lehet megoldani a konfliktusokat? |  |
| *Egyedül*Mikor szoktam egyedül lenni? Mikor jó és mikor rossz ez?Mikor szoktam egyedül érezni magam? Milyen érzés ez? Mit csinálok ilyenkor?Éreztem-e már úgy, hogy elkerülnek a többiek? Mi lehetett az oka? Honnan tudom, hogy elfogadnak-e a társaim, vagy sem?Milyen lehet az, ha valaki úgy érzi, senki sem szereti? Milyen okai lehetnek ennek? Mit tegyek, havalakivel kapcsolatban ezt tapasztalom? |

párbeszéd, odafigyelés, arcjáték, testtartás, hanglejtés, barátság, öröm, bánat, titok, harag, veszekedés, kibékülés, magányosság, elfogadás, kirekesztés

**Kulcsfogalmak/ fogalmak**

|  |  |  |  |
| --- | --- | --- | --- |
| **Tematikai egység/Fejlesztési célok** | **3. Én és közvetlen közösségeim – Az osztály és az iskola** |  | **Órakeret 11 óra** |
| **Előzetes tudás** | Az osztály és az iskola szintjén megélt tapasztalatok a tanórákhoz és egyéb közösségi tevékenységekhez kapcsolódóan.Különböző szabályok ismerete. Ismeretek saját iskoláról, lakóhelyről. |
| **A tematikai egység nevelési- fejlesztési céljai** | Annak felismerése, hogy mindannyian többféle közösséghez tartozunk.Az összetartozás érzésének megerősítése az osztályon belül.A szabályok alakulásának és szerepének megértése a közösségek életében. A saját iskolához való kötődés érzésének erősítése. |

|  |  |
| --- | --- |
| **Ismeretek / fejlesztési követelmények** | **Kapcsolódási pontok** |
| *Közösségeim*Mit jelent nekem a családom az életem jelenlegi szakaszában? Változott-e valami a kapcsolatunkban a korábbiakhoz képest?Milyen csoportokhoz tartozom? Mi változott ezen a téren az utóbbi időben? Vannak-e új közösségek az életemben? Van-e olyan közösség, amelyikkel szorosabbá vagy lazábbá vált a kapcsolatom? Mi lehet ennek az oka? | *Magyar nyelv és irodalom:*híres emberek, történelmi személyiségek*Környezetismeret*:magatartásformák, szabályok, viselkedési normák különféle élethelyzetekben,együttélés a családban, baráti kapcsolatok, iskolai közösségek.*Vizuális kultúra*:figurális alkotások létrehozása a környezetben élőemberek megjelenítésével |
| *A mi osztályunk*Mi minden kapcsol egymáshoz bennünket az osztályban? Mi a közös bennünk, és miben különbözünk egymástól? Ki miben ügyes? Kinek milyen feladata van? Milyen közös szokásaink vannak az iskolában és azon kívül?Összetartó csapat vagyunk-e? Miből derül ez ki? Miben és hogyan tudjuk segíteni egymást? Vannak-e viták, ellentétek? Hogyan oldhatjuk meg ezeket? |

|  |  |
| --- | --- |
| *Az osztály működése*Milyen szabályok érvényesek az órán, a szünetben és egyéb helyzetekben? Melyek az írott és az íratlanszabályok? Melyik szabálynak mi a célja? Kinek jó, ha betartjuk őket?Mennyire tartjuk be ezeket a szabályokat? Mi a következménye annak, ha megszegjük a szabályokat? Helyes-e, ha következménye van a szabályok megszegésének?Ki találta ki ezeket a szabályokat? Készen kaptuk, vagy magunk alakítottuk ki őket? Van-e olyan szabályunk, amelyet érdemes lenne megváltoztatni? Hogyan változtathatunk meg vagy alkothatunk új szabályokat? | *Technika, életvitel és gyakorlat*: iskolai és osztályrendezvények, a közösségért végzett munka |
| *A mi iskolánk*Ki az iskolánk névadója, és mivel érdemelte ki, hogy iskolát neveztek el róla? Milyen szokások és hagyományok vannak a mi iskolánkban? Fontosak-e ezek?Vajon máshol milyenek az iskolák, és milyenek a hagyományaik? Lehet-e közöttük olyan, amelyet érdemes lenne átvenni? |

csoport, közösség, csapat, összetartozás, hagyomány, szabály, szabályszegés, büntetés, szabályalkotás, felelősség

**Kulcsfogalmak/ fogalmak**

**A fejlesztés várt eredményei a két évfolyamos ciklus végén**

A tanulónak életkorának megfelelő szinten reális képe van saját külső és belső tulajdonságairól, és késztetést érez arra, hogy

fejlessze önmagát.

Oda tud figyelni másokra, szavakkal is ki tudja fejezni érzéseit és gondolatait, be tud kapcsolódni csoportos beszélgetésbe. Képes másokkal tartós kapcsolatot kialakítani, törekszik e kapcsolatok ápolására, és ismer olyan eljárásokat, amelyek segítségével a kapcsolati konfliktusok konstruktív módon feloldhatók.

Érzelmileg kötődik a magyar kultúrához.

Érti és elfogadja, hogy az emberek sokfélék és sokfélék a szokásaik, a hagyományaik is; kész arra, hogy ezt a tényt tiszteletben

tartsa, és kíváncsi a sajátjától eltérő kulturális jelenségekre.

Érti, hogy mi a jelentősége a szabályoknak a közösségek életében, kész a megértett szabályok betartására, részt tud venni szabályok kialakításában.

Érti, hogy a Föld mindannyiunk közös otthona, és közös kincsünk számos olyan érték, amit elődeink hoztak létre. Képes a körülötte zajló eseményekre és a különféle helyzetekre a sajátjától eltérő nézőpontból is rátekinteni.

Képes jelenségeket, eseményeket és helyzeteket erkölcsi nézőpontból értékelni.